wickkiey/tamil-wikipedia-chunked huggingface dataset:
# விக்கிப்பீடியா:வேங்கைத் திட்டம் 2.0/தலைப்புகள்-1 முன்மொழிவு/பார்வதி

## புவியியல்

1. :en:National Chambal Sanctuary
1. :en:Geography of South India
1. :en:2017 China–India standoff
1. :en:2013 Daulat Beg Oldi incident
1. :en:Coco Islands
1. :en:Bangladesh–India
1. :en:India–Nepal
1. :en:Tropical Evergreen forests of India
1. :en:Joint Forest Management
1. :en:Baikunthapur Forest
1. :en:Molai forest]
1. :en:Nallamala Hills
1. :en:New Amarambalam Reserved Forest
1. :en:Saranda forest
1. :en:Tectonic evolution of the Aravalli Mountains
1. :en:Narcondam Island
1. :en:Geology of India
1. :en:Earthquake zones of India
1. :en:Geological Society of India
1. :en:Geological Survey of India
1. :en:St. Mary's Islands
1. :en:Nagapattinam Port
# விக்கிப்பீடியா:வேங்கைத் திட்டம் 2.0/தலைப்புகள்-1 முன்மொழிவு/பார்வதி

## புவிக்குறியீட்டு எண் கட்டுரைகள்

1. :en:Darjeeling tea
1. :en:Pochampally Saree
1. :en:ranmula kannadi
1. :en:Payyannur Pavithra ring
1. :en:Mysore silk
1. :en:Mysore Agarbathi
1. :en:Madurai Sungudi
1. :en:Channapatna toys
1. :en:Kangra tea
1. :en:Coimbatore Wet Grinder
1. :en:Mysore Sandalwood Oil
1. :en:Mysore betel leaf
1. :en:Nanjanagud banana
1. :en:Kondapalli Toys
1. :en:Pashmina
1. :en:Nilgiri tea
1. :en:Assam tea
1. :en:Swamimalai Bronze Icons
# விக்கிப்பீடியா:Statistics/weekly/15-Sep-2019
# தெலுங்கு பிராமணர்கள்

**தெலுங்கு பிராமணர்கள்** (*Telugu Brahmins*) எனப்படுவோர் ஆந்திராவில் வாழும் தெலுங்கு மொழி பேசும் தெலுங்கு பிராமணர்கள் ஆவர். இவர்கள் தமிழகம், தெலுங்கானா போன்ற பிற மாநிலங்களிலும் வசிக்கின்றனர். இவர்களுள் நியோகி மற்றும் **வைதீகி** என இரு பிரிவினர்கள் உள்ளனர். தெலுங்கு பிராமணர்கள் **ஆந்திரர்கள்** என்றும் அழைக்கப்படுகின்றனர்.  
தமிழகத்தில் வாழும் தெலுங்கு மொழியைத் தாய்மொழியாகக் கொண்ட ஸ்மார்த்த வழிவந்த வைதீக பிராமணர்களும் **ஐயர்** பட்டம் தரிக்கின்றனர். தெலுங்கு மொழியில் ஐயர் என்பது **ஐயலு **என வரும். விஜயநகர பேரரசு ஆட்சி காலத்தில் தெலுங்கு பிராமணர்கள் ஆந்திராவில் இருந்து பெரும் அளவில், தமிழகத்தில் வந்து குடியேற்றினார். நாயக்கர் ஆட்சி காலத்தில் ஆந்திராவிலிருந்து, தெலுங்குப் பிராமணர்களை வரவழைத்து அவர்கள் சுகபோகமாகவாழ நிலங்கள் அளித்தார். தமிழ்நாட்டில் தெலுங்கு பிராமணர்களுக்கு நாயக்கர் மன்னர்கள் அக்ரஹாரம் அமைத்தனர்.
# தெலுங்கு பிராமணர்கள்

## குறிப்பிடத்தக்க நபர்கள்

- தியாகராஜர்- சங்கீத மும்மூர்த்திகளில் ஒருவராவர்.
- சர்வபள்ளி ராதாகிருஷ்ணன்- முன்னாள் குடியரசுத் தலைவர்
- இல. கணேசன் - மணிப்பூர் ஆளுநர்
- சுப்பிரமணியன் சுவாமி
# மல்லம்பட்டி

**மல்லம்பட்டி** (MALLAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மல்லம்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 235 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 63 வீடுகள் உள்ளன. கிராமத்தின் மொத்த மக்கள் தொகையானது 238 ஆகும். இதில் ஆண்கள் எண்ணிக்கை 121, பெண்களின் எண்ணிக்கை 117 என உள்ளது. மக்களின் கல்வியறிவு விகிதமானது 79.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மல்லாபுரம், ஊத்தங்கரை

**மல்லாபுரம்** (MALLAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மல்லாபுரம், ஊத்தங்கரை

## மக்கள்வகைப்பாடு

இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் கிலோமீட்டர் தொலைவிலும், மாநிலத் தலைநகரான சென்னையில் இருந்து 255 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 155 வீடுகள் உள்ளன. கிராமத்தின் மொத்த மக்கள் தொகையானது 623 ஆகும். இதில் ஆண்கள் எண்ணிக்கை 336, பெண்களின் எண்ணிக்கை 286 என உள்ளது.மக்களின் கல்வியறிவு விகிதமானது 60.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மெத்தில் பெர்குளோரேட்டு

**மெத்தில் பெர்குளோரேட்டு** (*Methyl perchlorate*) என்பது CH<sub>3</sub>ClO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மற்ற பெர்குளோரேட்டுகள் போலவே மெத்தில் பெர்குளோரேட்டும் உயர் ஆற்றல் வேதிப்பொருளாகும். மேலும், இச்சேர்மம் நச்சுத்தன்மை மிகுந்த ஒரு ஆல்கைலேற்றும் முகவராகும். இதன் ஆவியை முகர நேர்ந்தால் மரணம் கூட ஏற்படும். அயோடோமெத்தேனை பென்சீனிலுள்ள வெள்ளி பெர்குளோரேட்டு கரைசலுடன் சேர்த்து சூடுபடுத்தினால் மெத்தில் பெர்குளோரேட்டைத் தயாரிக்கலாம்.
# பேல் மறை குறியீடுகள்

**பேல் மறை குறியீடுகள்** (அல்லது ***பேல் தாள்கள்*** ) என்பது மூன்று மறைக்குறியீடுகளின் தொகுப்பாகும், அவை தங்கம், வெள்ளி நகைகள் கொண்ட புதையல் பற்றிய தகவல்களைக் கொண்டவை. இந்த புதையல்களின் மதிப்பு 2018 சனவரியில் 43 மில்லியன் அமெரிக்க டாலருக்கும் அதிகமாக இருக்கும் எனக் கூறப்படுகிறது. இது மூன்று மறைக்குறியீடுகளை உள்ளடக்கியது, முதல் மறைக்குறியீடு (தீர்வு காணப்பாடதது) புதையல் இருப்பிடத்தையும், இரண்டாவது (தீர்வு காணப்பட்டது) மறைக்குறியீட்டில் புதையலிலின் உள்ளடக்கத்தையும், மூன்றாவது (தீர்வு காணப்படாதது) இந்த புதையலுக்கு உரிமையுடையவர்களின் பெயர்களையும் உள்ளடக்கியது.  
மூன்று மறை குறியீடுகளின் கதையானது 1885 களில் வர்ஜீனியாவின் பெட்ஃபோர்ட் கவுண்டியில் ஒரு ரகசிய இடத்தில் தாமஸ் ஜே. பேல் என்ற மனிதரால் புதைக்கப்பட்ட புதையலை விவரிக்கும் ஒரு துண்டுப்பிரசுரத்திலிருந்து உருவானது. தாமஸ் பேல் என்பவர் லின்ச்பெர்க் நகரத்தில் விடுதி நடத்திவரந்த தனது நன்பரான ராபர்ட் மோரிஸ் என்பவரிடம் ஒரு இரும்புப் பெட்டியை (மறைகுறி செய்திகளை கொண்ட) மீண்டும் வந்து வாங்கிக்கொள்வதாக சொல்லி கொடுத்துவிட்டு சென்றார். ஆனால் சென்றவர் மீண்டும் வரவே இல்லை. கதையின்படி, விடுதிக்காரர் 23 ஆண்டுகள் கழித்து பெட்டியைத் திறந்து பார்த்தார். அதில் இருந்த சங்கேத மொழியை புரிந்து கொள்ள இயலாதவராக மோரிசு இருந்தார். பின்னர்&nbsp; பல தசாப்தங்களுக்குப் பிறகு இந்த மூன்று மறைக்குறியீடுகளை மோரிஸ் இறப்பதற்கு முன்பு அவரது நண்பருக்கு கொடுத்தார். நண்பர் தனது வாழ்க்கையின் அடுத்த இருபது ஆண்டுகளை அந்த சங்கேத செய்திகளை அறிந்து கொள்ள முயன்றார். இதில் இரண்டாவது தாளில் உள்ள குறியீடுகளை மட்டுமே அவரால் படித்தறிய முடிந்தது. அதில் புதையலில் என்னென்ன இருக்கின்றது என்பது அதன்மூலமாக அறிய முடிந்தது. ஆனால் புதையல் இருக்கும் இடம்குறித்தோ அல்லது பிற விவரங்களையோ அவரால் படித்தறிய முடியவில்லை. பின்னர் பேல் காகிதங்களை அவர் ஜேம்ஸ் வாட் என்ற என்பவரிடம் ஒப்படைத்தார். ஜேம்ஸ் அந்த மூன்று மறைக்குறியீடுகளையும் ஒரு துண்டுப்பிரசுரமாக வெளியிட்டார், இது 1880 களில் விற்பனைக்கு வெளி வந்தது.  
துண்டுப்பிரசுரம் வெளியானதிலிருந்து, மீதமுள்ள இரண்டு மறைக்குறியீடுகளை படித்தறியவும், புதையலைக் கண்டுபிடிப்பதற்கும் பல முயற்சிகள் மேற்கொள்ளப்பட்டன, ஆனால் எல்லா முயற்சிகளும் தோல்வியடைந்தன.  
புதையல் தொடர்பான ஒவ்வொரு விசயமும் பொய் என்று சிலர் வாதிடுகின்றனர். என்றாலும் இதை நம்புரவோர் பலரும் உள்ளனர்.
# தாலியம் ஐதரைடு

மூஐதரிடோதாலியம் இந்த ஆய்வு இஷ்வெர்ட்ஃபெகர் நடத்திய தொடக்கமுதலே இருந்த கணக்கீடுகளின் அம்சங்களை உறுதிப்படுத்தியது, இது தாலியம் மற்றும் இண்டியம் ஐதரைடுகளின் ஒத்த நிலைத்தன்மையைக் குறிக்கிறது. இன்றுவரை ஒரு தாலியம் ஐதரைடு அணைவுச் சேர்மம் ஒன்றின் பிரித்தெடுத்தல் உறுதிப்படுத்தப்படவில்லை.
# தாலியம் ஐதரைடு

## வரலாறு

2004 ஆம் ஆண்டில் அமெரிக்க வேதியியலாளர், லெஸ்டர் ஆண்ட்ரூஸ் முதல் முறையாக தாலியம் ஐதரைடை தொகுப்பு முறையில் தயாரித்தார். இந்த வினை வரிசை தாலியத்தின் அணுக்கருவாக்கம், அதன்பிறகு ஐதரசனுடன் கிரையோஜெனிக் இணை-படிவு என்ற படிநிலைகளில் நகர்ந்து குற்றலை புற ஊதா கதிர்வீச்சுடன் முடிந்தது.
# மணிப்பூர் இராச்சியம்

**மணிப்பூர் இராச்சியம்** (**Kingdom of Manipur** or **Kangleipak Kingdom**) பண்டைய இந்திய இராச்சியங்களில் பொ.ஊ. 33 முதல் பொ.ஊ. 1949 வரை தொடர்ந்து ஆட்சியில் இருந்த இராச்சியம் ஆகும். மணிப்பூர் இராச்சியத்தின் தலைநகராக இம்பால் நகரம் விளங்கியது. பொ.ஊ. 1824-இல் பிரித்தானிய கிழக்கிந்திய நிறுவனம் வகுத்த துணைப்படைத் திட்டத்தை ஏற்றுக் கொண்ட மணிப்பூர் இராச்சிய மன்னர்கள், ஆண்டுதோறும் கம்பெனியாளர்களுக்கு கப்பம் செலுத்தி, பிரித்தானிய இந்தியாவின் பாதுகாப்பில் இருந்தனர். இந்திய விடுதலைக்குப் பின்னர் 1949-இல் மணிப்பூர் இராச்சியம் இந்தியாவுடன் இணைக்கப்பட்டது.
# மணிப்பூர் இராச்சியம்

## அமைவிடம்

மணிப்பூர் இராச்சியத்தின் மேற்கில் அசாம் மாகாணம், கிழக்கில் பிரித்தானிய பர்மா, வடக்கில் தற்கால நாகலாந்து, தெற்கில் தற்கால மிஸோரம் எல்லைகளாக இருந்தது.
# மணிப்பூர் இராச்சியம்

## வரலாறு

இருபதாம் நூற்றாண்டில் இவ்விராச்சியத்தின் பரப்பளவு 22,327 சகிமீ (8,621 சதுர மைல்) மற்றும் 467 கிராமங்களும் கொண்டதாக இருந்தது. 1714 ஆண்டு முதல் மணிப்பூர் இராச்சிய மன்னர்கள் இந்து சமயத்தின்வைணவப் பிரிவை கடைபிடிக்கத் துவங்கினர்.  
1754-இல் மணிப்பூர் இராச்சியம் மற்றும் அசாம் பகுதிகளை பர்மா இராச்சியத்தினர் கைப்பற்றினர். மணிப்பூரை மீட்க மணிப்பூர் இராச்சிய மன்னர் பிரித்தானியக் கிழக்கிந்திய கம்பெனியிடம் இராணுவ உதவியைக் கோரினார். 1824 – 1826களில் நடைபெற்ற முதலாம் ஆங்கிலேய-பர்மியப் போரின் முடிவில் பர்மா இராச்சியமிடமிருந்து மணிப்பூர் இராச்சியம் மற்றும் அசாம் மாகாணம் மீட்கப்பட்டது. 1824 முதல் மணிப்பூர் இராச்சியம், பிரித்தானிய இந்தியாவிற்கு அடங்கிய சுதேச சமஸ்தானமாக விளங்கியது. 1949-இல் மணிப்பூர் இராச்சியம் இந்தியாவுடன் இணைந்தது. தற்போது இந்த இராச்சியம் இந்தியாவின் மணிப்பூர் மாநிலமாக உள்ளது.
# மணிப்பூர் இராச்சியம்

## இதனையும் காண்க

- முதலாம் ஆங்கிலேய-பர்மியப் போர்
- இந்திய மன்னராட்சி அரசுகளின் பட்டியல்
- மணிப்பூர்
# காற்றின் மொழி (தொலைக்காட்சித் தொடர்)

**காற்றின் மொழி** என்பது விஜய் தொலைக்காட்சியில் அக்டோபர் 7, 2019 முதல் ஏப்ரல் 10, 2021 திங்கள் முதல் சனி வரை மாலை 6 மணிக்கு ஒளிபரப்பான தொலைக்காட்சி நாடகத் தொடர் ஆகும். இது மா தொலைக்காட்சியில் ஒளிபரப்பாகும் 'மௌனராகம்' என்ற தெலுங்கு மொழித் தொடரின் மறு ஆக்கம் ஆகும்.  
இந்தத் தொடரில் சஞ்சீவ் மற்றும் 'பிரியங்கா' ஆகியோர் முதன்மை கதாபாத்திரத்தில் நடிக்க, 'ராம் குமார் தாஸ்' என்பவர் இயக்கியுள்ளார். இந்தத் தொடர் 10 ஏப்ரல் 2021 முதல் 331 அத்தியாயங்களுடன் நிறைவு பெற்றது.
# காற்றின் மொழி (தொலைக்காட்சித் தொடர்)

## கதை சுருக்கம்

இந்த தொடரின் கதை அமெரிக்காவிலிருந்து வரும் சந்தோஷ், தனது சிறுவயது தோழியான கண்மணியை காண்கின்றான். ஆனால் அவனுக்கு தெரியாது அவள் வாய் பேசமுடியாத பெண் என்று. தான் பெண்ணாகப் பிறந்து விட்டதால் அலட்சியப் படுத்தும் அப்பாவை நினைத்து ஏங்கும் மகளான கண்மணியை எப்படி அப்பாவுடன் சேர்த்து வைத்து விட்டு, அவளையே கரம் பிடிக்க போகிறான் சந்தோஷ் என்பது தான் கதை.
# காற்றின் மொழி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சஞ்சீவ் - சந்தோஷ்
- பிரியங்கா - கண்மணி
- விக்ரம் சிவா - சிவா
# காற்றின் மொழி (தொலைக்காட்சித் தொடர்)

## கண்மணி குடும்பத்தினர்

- மனோகரன் - சுப்பு
- அணில் ஸ்ரீகுமார் (2019-2020) → பாக்யா - ராஜேஸ்வரி சுப்பு
- சுனிதா - ஐஸ்வர்யா (கண்மணியின் சகோதரி)
- ஸ்ரீலேகா ராஜேந்திரன் - காந்திமதி (கண்மணியின் பாட்டி)
- லகேஷ் - ராஜா (கண்மணியின் சகோதரன்)
- சாய் கோபி - செல்வம் (கண்மணியின் மாமா)
# காற்றின் மொழி (தொலைக்காட்சித் தொடர்)

## கண்மணி குடும்பத்தினர்

### துணைக் கதாபாத்திரம்

- சாந்தினி பிரகாஷ் - தீபிகா
- பிரியங்கா - பிரியா (சந்தோஷின் சகோதரி)
- ஸ்வப்ன தரேஷா - கல்யாணி
# காற்றின் மொழி (தொலைக்காட்சித் தொடர்)

## நடிகர்களின் தேர்வு

இந்த தொடரில் ராஜா ராணி தொடரில் நடித்த சஞ்சீவ் கதாநாயகனாக நடிக்கின்றார் இவருக்கு ஜோடியாக தெலுங்கு மொழித் தொடரில் நடித்த பிரியங்கா என்பவர் இந்த தொடரின் மூலம் தமிழுக்கு அறிமுகமாகின்றார்.
# காற்றின் மொழி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# காற்றின் மொழி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# வெள்ளி பெர்குளோரேட்டு

**வெள்ளி பெர்குளோரேட்டு** (*Silver perchlorate*) என்பது AgClO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் திண்மமாக உள்ள இச்சேர்மம் ஒற்றை நீரேற்றாக உருவாகிறது. குறைவாக நீர் உறிஞ்சும் தன்மை கொண்டதாக உள்ளது. நேர்மின் அயனியைத் Ag+ தரக்கூடிய பயனுள்ள ஒரு மூலமாகக் கருதப்படுகிறது. சேர்மத்தில் பெர்குளோரேட்டு அயனி இருப்பது ஓர் அபாயமாகும். கரிம வேதியியலில் வெள்ளி பெர்குளோரேட்டு ஒரு வினையூக்கியாக பயன்படுத்தப்படுகிறது.
# வெள்ளி பெர்குளோரேட்டு

## உற்பத்தி

பெர்குளோரிக் அமிலத்தையும் வெள்ளி நைட்ரேட்டையும் சூடுபடுத்தி வினைபுரியச் செய்வதால் வெள்ளி பெர்குளோரேட்டு உருவாகிறது. பேரியம் பெர்குளோரேட்டுடன் வெள்ளி சல்பேட்டு அல்லது பெர்குளோரிக் அமிலத்துடன் வெள்ளி ஆக்சைடு சேர்த்து வினைபுரியச் செய்தும் மாற்று வழியில் வெள்ளி பெர்புரோமேட்டை தயாரிக்கலாம்.
# வெள்ளி பெர்குளோரேட்டு

## கரைதிறன்

பென்சீன் (52.8 கிராம்/லி) மற்றும் தொலுயீன் (1010 கிராம்/எல்) போன்ற அரோமாட்டிக் கரைப்பான்களில் இதன் கரைதிறன் குறிப்பிடத்தக்கதாக முக்கியத்துவம் பெறுகிறது. இந்த கரைப்பான்களில் வெள்ளி நேர்மின் அயனி அரீன்களை பிணைக்கிறது. இது போன்ற கரைசல்களிலிருந்து பெறப்பட்ட படிகங்களைப் பற்றி விரிவான படிக ஆய்வுகள் நிரூபிக்கின்றன. இது 100 மில்லி தண்ணீரில் 500 கிராம் வரை அதிமாக கரைகிறது.
# வெள்ளி பெர்குளோரேட்டு

## தொடர்புடைய சேர்மங்கள்

வெள்ளி நைட்ரேட்டைப் போல வெள்ளி பெர்குளோரேட்டும் ஆலைடு ஈந்தணைவிகளை பெர்குளோரேட்டால் இடப்பெயர்ச்சி செய்கிறது. இது வலிமையற்ற அல்லது ஒருங்கிணைப்பில்லாத எதிர்மின் அயனியாகும். பெர்குளோரேட்டு உப்புகளின் வெடிப்புத்தன்மை குறித்த கவலைகள் காரணமாக வேதித் தொகுப்பு வினைகளில் வெள்ளி பெர்குளோரேட்டின் பயன்பாடு குறைந்துள்ளது. வெள்ளி டெட்ராபுளோரோபோரேட்டு மற்றும் தொடர்புடைய வெள்ளி டிரைபுளோரோமெத்தேன்சல்போனேட்டு மற்றும் வெள்ளி எக்சாபுளோரோபாசுபேட்டு போன்றவை வேறு சில வெள்ளி வினையாக்கிகளாகும்.
# விக்கிப்பீடியா:துடுப்பாட்டம்/ஆண்டு நிறைவுகள்/செப்டம்பர் 17

:**செப்டம்பர் 17**
- 1986ஆம் ஆண்டு இந்திய அணி வீரர் **ரவிச்சந்திரன் அசுவின்** பிறந்தார். வலதுகை மட்டையாளரும் வலதுகை சுழற்பந்து வீச்சாளருமான இவர் தேர்வுப் போட்டிகளில் அதிவேகமாக 50-, 100-, 150-, 200-, 250 மற்றும் 300- மட்டையாளர்களை வீழ்த்தியவர் என்ற சாதனையைப் படைத்துள்ளார். பன்னாட்டுத் துடுப்பாட்ட அவை இவருக்கு 2016 ஆம் ஆண்டின் சிறந்த வீரர் விருது வழங்கியது.
# அமோனியம் எக்சாபுளோரோபாசுபேட்டு

**அமோனியம் எக்சாபுளோரோபாசுபேட்டு** (*Ammonium hexafluorophosphate*) என்பது NH<sub>4</sub>PF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் நீரில் கரையக்கூடிய திண்மமாக இச்சேர்மம் உள்ளது. அமோனியம் நேர்மின் அயனியும் எக்சாபுளோரோபாசுபேட்டு எதிர்மின் அயனியும் சேர்ந்து இச்சேர்மம் உருவாகிறது. வலிமை குறைந்த ஒருங்கிணைப்பு எதிர்மின் அயனியான எக்சாபுளோரோபாசுபேட்டு அயனியைத் தருகின்ற ஒரு மூலமாக அமோனியம் எக்சாபுளோரோபாசுபேட்டு பயன்படுத்தப்படுகிறது. தூய்மையான புளோரைடுடன் பாசுபரசு பெண்டாகுளோரைடைச் சேர்த்து வினையில் ஈடுபடச் செய்தால் அமோனியம் எக்சாபுளோரோபாசுபேட்டு உருவாகிறது. பாசுபோநைட்ரிலிக் குளோரைடிலிருந்தும் இதைப் பெறலாம் :
:PCl<sub>5</sub> + 6 NH<sub>4</sub>F → NH<sub>4</sub>PF<sub>6</sub> + 5 NH<sub>4</sub>Cl  
:PNCl<sub>2</sub> + 6 HF → NH<sub>4</sub>PF<sub>6</sub> + 2 HCl.
# அலங்கார மரச் சிலந்தி

**அலங்கார மரச் சிலந்தி** (ornamental tree spider) என்றும் அழைக்கப்படும் ***போசிலோதெரியா மெட்டாலிகா*** (Poecilotheria metallica), என்பது ஒரு சிலந்தி வகையாகும். இது டரான்டுலா குழுவைச்சேர்ந்த பழைய உலக இனமாகும். இது *போய்சிலோதெரியா* இனத்தின் ஒரே நீல இனமாகும். இந்த இன சிலந்திகளின் இயற்கையான வாழ்விடமாக இந்தியாவின், ஆந்திரப் பிரதேசத்தின், இலையுதிர் காடுகள் உள்ளன. இது பன்னாட்டு இயற்கைப் பாதுகாப்புச் சங்கத்தால் மிக அருகிய இனம் என வகைப்படுத்தப்பட்டுள்ளது.  
இந்த சிலந்நியானது பெரும்பாலும் பாறை இடுக்குகளிலும், பாறை அடியிலும் வாழக்கூடியது. இது முதலில் ஆந்திர மாநிலம், நந்தியாலு, கிட்டலூருக்கு இடைப்பட்ட காடுகளில் பூட்டி என்ற இடத்தில் 1899ஆம் ஆண்டு ரெஜி னால்டு தலைமையிலான குழுவினர் கண்டறிந்தனர். இந்தியாவில் இந்த சிலந்திவகையானது இந்த இடத்தில் மட்டும் உள்ளதாக கருதப்பட்டுவந்த நிலையில். தமிழ்நாட்டின், விழுப்புரம் மாவட்டம், செஞ்சி அருகே பாக்கம் காப்புக்காடு பகுதியில் இந்த அரியவகை சிலந்தியை உள்நாட்டு பல்லுயிர் பாதுகாப்பு அமைப்பு கண்டறிந்துள்ளது.
# மல்லுப்பட்டி

**மல்லுப்பட்டி** (MALLUPATTI) என்பது இந்தியாவின், தமிழ்நாட்டின், தர்மபுரி மாவட்டம், காரிமங்கலம் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# மல்லுப்பட்டி

## மக்கள்வகைப்பாடு

பிக்கனஅள்ளி ஊராட்சிக்கு உட்பட்ட இந்த ஊரானது காரிமங்கலத்தில் இருந்து 18 கிலோமீட்டர் தொலைவிலும், மாவட்டத்தின் தலைநகரான தர்மபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 289 கிலோமீட்டர் தொலைவிலும் உள்ளது.
# மண்ணடிப்பட்டி

**மண்ணடிப்பட்டி** (MANNADIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மண்ணடிப்பட்டி

## மக்கள்வகைப்பாடு

புதூர் புங்கனி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 250 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 41 வீடுகள் உள்ளன. கிராமத்தின் மொத்த மக்கள் தொகையானது 198 ஆகும். இதில் ஆண்கள் எண்ணிக்கை 100, பெண்களின் எண்ணிக்கை 98 என உள்ளது. மக்களின் கல்வியறிவு விகிதமானது 63.1 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஜம்மு காஷ்மீர் பொதுப் பாதுகாப்புச் சட்டம் 1978

**ஜம்மு காஷ்மீர் பொதுப் பாதுகாப்புச் சட்டம் 1978** (**Jammu & Kashmir Public Safety Act 1978**) முன்னாள் ஜம்மு காஷ்மீர் மாநில முதலமைச்சர் சேக் அப்துல்லா ஆட்சியின் போது ஜம்மு காஷ்மீர் மாநிலப் பாதுகாப்பிற்கும் மற்றும் பொதுமக்கள் நலத்திற்கும் 1978-இல் இயற்றப்பட்ட தடுப்புக் காவல் சட்டமாகும். இச்சட்டத்தின் கீழ் ஜம்மு காஷ்மீர் மாநில முன்னாள் முதலமைச்சர்களான பரூக் அப்துல்லா, உமர் அப்துல்லா, மெகபூபா முப்தி மற்றும் பலர் 5 ஆகஸ்டு 2019 முதல் வீட்டுக் காவலில் வைக்கப்பட்டுள்ளனர்.  
இச்சட்டம் அரசின் பாதுக்காக்கப்பட்ட பகுதிகள் மற்றும் தடைசெய்யப்பட்ட பகுதிகளில் பொதுமக்கள் மற்றும் வெளிநபர்கள் நுழைவதைத் தடுக்க வகை செய்கிறது. மேலும் பொது அமைதியைப் பாதிக்கும் நடவடிக்கைகளை தூண்டுவதை மேற்கொள்ளும் தனிநபர்கள் மற்றும் அமைப்புகளைத் தடைசெய்ய வகை செய்யப்பட்டுள்ளது. இச்சட்டத்தின் பிரிவு 8-இன் கீழ் சட்டம் ஒழுங்கைப் பராமரிக்க, அரசு மற்றும் பொதுமக்கள் நலன் கருதி ஒரு தனிநபரை எவ்வித விசாரணையின்றியும், முதல் தகவல் அறிக்கை பதிவு செய்யப்படாமலும் ஒராண்டு முதல் ஈராண்டு வரை தடுப்புக் காவலில் வைக்க மாவட்ட நீதிபதி / மாவட்ட காவல்துறை அதிகாரிக்கு அதிகாரம் வழங்கப்பட்டுள்ளது. தடுப்புக் காவலில் வைக்கப்பட்ட நபர் குறித்து ஜம்மு காஷ்மீர் உயர்நீதிமன்றத்தின் ஆலோசனைக் குழுவிற்கு நான்கு வாரங்களுக்குள் தகவல் தெரிவிக்க வேண்டும். தடுப்புக் காவலில் வைக்கப்பட்டவருக்கு தனது தரப்பை எடுத்துக் கூற வழக்கறிஞரை வைத்துக் கொள்ள அனுமதியில்லை. இருப்பினும் உயர் நீதிமன்றத்தில் ஆட்கொணர்வு மனு சமர்ப்பித்து தடுப்புக் காவலில் உள்ளவரை வெளிக்கொணர முடியும். மேலும் உயர் நீதிமன்றம் உரிய காரணங்கள் இன்றி ஒருவர் தடுப்புக் காவலில் வைக்கப்பட்டுள்ளார் என நினைத்தால், தடுப்புக் காவலில் வைக்கப்பட்டவரை விடுவிக்க ஆணையிடலாம்.
# அசாம் மாகாணம்

**அசாம் மாகாணம்** (**Assam Province**) பிரித்தானிய இந்தியாவின் கிழக்கு வங்காளம் மற்றும் அசாம் மாகாணத்தை 1912-இல் பிரித்ததன் மூலம் அசாம் மாகாணம் நிறுவப்பட்டது. இம்மாகாணத்தில் தலைநகரம் சில்லாங் ஆகும். முதன்முதலில் 1874-இல் வங்காள மாகாணத்திலிருந்து, அசாம் பகுதிகளை, பிரித்து வடகிழக்கு எல்லைப்புற முகமை பிரதேசம் நிறுவப்பட்டது. பின்னர் 1905-இல் வங்காளப் பிரிவினையின் போது, இம்முகமையை கிழக்கு வங்காளம் மற்றும் அசாம் மாகாணத்துடன் இணைக்கப்பட்டது. பின்னர் 1912-இல் மீண்டும் அசாம் மாகாணம் நிறுவப்பட்டது.
# அசாம் மாகாணம்

## வரலாறு

1824 - 1826-இல் நடைபெற்ற முதலாம் ஆங்கிலேய-பர்மியப் போரின் முடிவில், பிரித்தானிய இந்தியப் படைகள், பர்மிய இராச்சியம் கைப்பற்றிருந்த வடகிழக்கு இந்தியப் பகுதிகளை கைப்பற்றி பிரித்தானிய இந்தியாவுடன் இணைத்தனர்.
1826 முதல் 1832 முடிய அசாம் பகுதிகள் வங்காள மாகாணத்துடன் இருந்தது.
மேல் அசாம் பகுதிகளை சுதேசி சமஸ்தான மன்னர்கள் ஆண்டனர். ஆனால் கீழ் அசாம் பகுதிகளை பிரித்தானியர்கள் ஆண்டனர். 16 அக்டோபர் 1905-இல் அசாம் கிழக்கு வங்காளம் மற்றும் அசாம் மாகாணத்தின் கீழ் சென்றது. 1 ஏப்ரல் 1912-இல் மீண்டும் கிழக்கு மற்றும் மேற்கு வங்காளப் பகுதிகளை ஒன்றிணைத்து வங்காள மாகாணம் மீண்டும் நிறுவப்பட்டதைத் தொடர்ந்து, பிகார் மற்றும் ஒரிசா மாகாணம் மற்றும் அசாம் மாகாணம் நிறுவப்பட்டது. இரண்டாம் உலகப் போரின் போது, 1944-ஆம் ஆண்டு மார்ச்-சூலையில் பர்மாவைக் கைப்பற்றிய ஜப்பானியப் படைகள் அசாம் மாகாணம் மற்றும் மணிப்பூர் இராச்சியத்தின் கிழக்குப் பகுதிகளைக் கைப்பற்றினர். இரண்டாம் உலகப் போரின் முடிவில் ஜப்பான் தோல்வியுற்றதைத் தொடர்ந்து, ஜப்பான் கைப்பற்றிய பிரித்தானிய இந்தியப் பகுதிகள் மீண்டும் அசாம் மாகாணத்துடன் இணைக்கப்பட்டது. 1947-இல் இந்தியப் பிரிவினைக்குப் பின்னர் அசாம் மாகாணம் இந்தியாவுடன் இணைக்கப்பட்டது. 1972-இல் அசாம் மாகாணத்தை ஏழு மாநிலங்களாகப் பிரித்தனர்.
# அசாம் மாகாணம்

## இதனையும் காண்க

- பிரித்தானிய இந்தியாவின் மாகாணங்களும், ஆட்சிப் பகுதிகளும்
- வடகிழக்கு எல்லைப்புற முகமை
- ஏழு சகோதரி மாநிலங்கள்
- மணிப்பூர் இராச்சியம்
- திரிபுரா இராச்சியம்
# பஹ்ராம் ஜங் மஸ்ஜித்

**பஹ்ராம் ஜங் பள்ளிவாசல்** (Bahram Jung Mosque) என்பது சென்னை நந்தனத்தில் அமைந்துள்ள ஒரு தொழுகைப் பள்ளிவாசல் ஆகும். இது 1789 மற்றும் 1795 க்கு இடையில் முகம்மது அப்துல்லா காதிர் நவாஸ் கான்பகதூர் பஹ்ராம் ஜங்கினால் கட்டப்பட்டதாகும், இவர் ஆற்காடு நவாப் முகமது அலி கான் வாலாஜாவின் அவையில் கவிஞராக இருந்தார்.  
பஹ்ராம் ஜங் மற்றும் அவரது சகோதரர் ஹபீஸ் அகமத் கான் இருவரும், வாலஜாவின் மறைவிற்குப் பின் அவரை அடுத்த வந்து உம்தாத்துல் உம்ராவின் ஆட்சிக்காலத்தில் ஆற்காடு நவாப்பிற்காக பெரும் சொத்துக்களை இழந்தார். இறுதியில் இவர்களின் நிலங்கள் கிழக்கிந்திய கம்பெனியால் கைப்பற்றப்பட்டன.
# பஹ்ராம் ஜங் மஸ்ஜித்

## உசாத்துணைகள்

-
# அரேனி -1 குகை

## கண்டுபிடிப்புகள்

2008 ஆம் ஆண்டில், ஆர்மீனிய முனைவர் பட்டப் படிப்பு மாணவரும், நாட்டின் தொல்லியல் நிறுவனத்தின் தொல்லியல் ஆய்வாளருமான டயானா சர்தாரியன் என்பவர் அந்த இடத்தில்
இதுவரை அறியப்பட்டதில் பழமையான தோல் காலணியைக் (ஷு) கண்டுபிடித்தார். 2011 சனவரி 2011 இல், உலகின் மிகப் பழமையான ஒயின் ஆலை இந்தக் குகையில் கண்டுபிடிக்கப்பட்டது. பின்னர், 2011 ஆம் ஆண்டில், கிமு 3,900 ஆண்டுகளுக்கு முந்திய நானல் புல்லாலான பாவாடை கண்டுபிடிக்கப்பட்டது. 2009 ஆம் ஆண்டில், பழமையான மனித மூளைத் திசுவுடன் கூடிய மண்டையோடு கண்டுபிடிக்கப்பட்டது.
# அரேனி -1 குகை

## மரபியல்

அரேனி -1 ("பறவை கண் வடிவ") குகையில் செப்புக்காலத்தில் (சி. 5700-6250 ஆண்டுகள் பிபி ) வாழ்ந்த மூன்று நபர்கள் ஹாப்லாக் குழு எல் 1 ஏ மரபணுவைச் சேர்ந்தவர்கள் என அடையாளம் காணப்பட்டனர். ஒரு நபரின் மரபணுவானது அவருக்கு சிவப்பு முடி மற்றும் நீல நிற கண்கள் இருந்ததைக் குறிக்கிறது.
# கல்பொட அருவி

**கல்பொட அருவி** இலங்கையில் நுவரெலியா மாவட்டத்தில் அமைந்துள்ள அருவி ஆகும். கொழும்பு முதல் பதுளை வரை செல்லும் புகையிரத பாதையில் அதிக மழையுடன் குளிர்ச்சியான சூழலை கொண்ட கலபொட சிற்றூரில் இந்த நீர்வீழ்ச்சி அமைந்துள்ளது.  
நீர்வீழ்ச்சி உயரத்தை கொண்டது மற்றும் நீர்வீழ்ச்சியின் அகலம் பருவத்தை பொறுத்து &ndash; ஆக மாறுபடும். இலங்கையில் மழைப் பொழிவு அதிகம் உள்ள ஊரான வட்டவளையில் இருந்து தொலைவில் அமைந்திருப்பதால் கலபொட நீர்வீழ்ச்சி எப்பொதும் செழிப்பாக காணப்படும். இங்கு ஆண்டு மழை 4500 மிமீ இற்கு உயர்வாக காணப்படும். 60% வீதமான மழைவீழ்ச்சி தென்மேற்கு பருவமழையினால் கிடைக்கிறது. சனவரி, பெப்ரவரி ஆகிய மாதங்கள் வறண்ட பருவங்களாகும்.
# கல்பொட அருவி

## பெயரின் தோற்றம்

வீழ்ச்சியின் பெயர் கல்பொடவின் பொருள் 'கல்லை ஒட்டிய வீழ்ச்சி' என்பதாகும். அதன் அடிவாரத்தில் அமைந்துள்ள பெரிய கற்பாறையிலிருந்து இது உருவானது.
# கல்பொட அருவி

## பெயரின் தோற்றம்

### பயணத் தகவல்

கொழும்பிலிருந்து பதுளைக்கு செல்லும் இரண்டு விரைவு புகையிரதங்களும் கலபொட புகையிரத நிலையத்தில் நிற்கின்றன.
# கல்பொட அருவி

## கலபொட கிராமம்

கலபொட, நாவலப்பிட்டி மற்றும் வட்டவளை ஊர்களுக்கு இடையே அமைந்துள்ள கிராமம் ஆகும்.
# கல்பொட அருவி

## இயற்கை மற்றும் வனவிலங்குகள்

நீர்வீழ்ச்சியை சூழவுள்ள வனப்பகுதி வனவிலங்குகளின் தாயகமாகும். இங்கு ஒரு அரிய வகை ஆர்க்கிட் தாவரம் வளர்கின்றது. மேலும் இங்கு 12 வகையான ஊர்வன காணப்படுகின்றன அவற்றில் நான்கு இலங்கையில் மட்டுமே காணப்படுகின்றன.
# அரேனி-1 சப்பாத்து

**அரேனி -1 ஷூ** (Areni-1 shoe) எனப்படும் **அரேனி-1 சப்பாத்து** என்பது 5,500 ஆண்டுகள் பழமையான தோல் காலணி ஆகும், இது 2008 ஆம் ஆண்டில் ஆர்மீனியாவின் வயோட்ஸ் டோர் மாகாணத்தில் அமைந்துள்ள அரேனி -1 குகையில் நல்ல நிலையில் காணப்பட்டது. இது ஒரு பெரிய தோல் துண்டால் செய்யப்பட்ட- ஷூ எனப்படும் சப்பாத்து ஆகும், இது சமகால ஆராய்ச்சியாளர்களுக்கு தெரிந்த உலகின் மிகப் பழமையான தோல் காலணி ஆகும். ஆர்மீனியாவின் தேசிய அறிவியல் அகாடமியின் தொல்பொருள் மற்றும் மக்கள் இன அமைப்பியல் நிறுவனத்தின் தொல்பொருள் ஆராய்ச்சியாளரான போரிஸ் காஸ்பரியன் தலைமையிலான சர்வதேச குழு இந்த கண்டுபிடிப்பை மேற்கொண்டது (திட்டத்தின் இணை இயக்குநர்கள் அயர்லாந்தில் உள்ள பல்கலைக்கழக கல்லூரி கார்க்கைச் சேர்ந்த ரான் பின்ஹாசி மற்றும் கலிபோர்னியா பல்கலைக்கழகத்தில் இருந்துவந்த வந்த கிரிகோரி அரேஷியன்).
# அரேனி-1 சப்பாத்து

## கண்டுபிடிப்பு

ஆர்மீனியாவின் தொல்பொருள் மற்றும் மக்கள் இன அமைப்பியல் ஆய்வாளர்கள் மற்றும் அயர்லாந்து, அமெரிக்க தொல்பொருள் ஆய்வாளர்கள் குழு அகழ்வாராய்ச்சியின் போது, ஆர்மீனிய முதுகலை மாணவரான டயானா சர்தாரியன் என்பவர் இந்தத் தோல் காலணியைக் கண்டுபிடித்தார். இந்த காலணியானது குகையில் குறைந்த ஆழத்தில் அதாவது ஆழமும், 44-48 செ.மீ (17–19 அங்குலம்) அங்குலம் கொண்ட குழியில் கவிழ்ந்த உடைந்த செப்புக் கால பீங்கான் கிண்ணத்தின் அடியில். ஆட்டின் சாணம் கொண்டு வட்டமாக கெட்டியாக பூசப்பட்ட தளத்தில் இந்த ஷூ தலைகீழாகக் காணப்பட்டது. அதே பகுதியில் நடந்த அகழ்வாராய்ச்சிகளில் உலகின் பழமையான மது தயாரிக்கும் தளமும் கிடைத்தது.  
இந்த ஆராய்ச்சிக்கு தேசிய புவியியல் கழகம், சிட்ஜியன் அறக்கட்டளை, கோஃபெல்லர் அறக்கட்டளை, ஸ்டெய்ன்மெட்ஸ் குடும்ப அறக்கட்டளை, பூச்செவர் அறக்கட்டளை மற்றும் கலிபோர்னியா பல்கலைக்கழகத்தில் உள்ள கோட்சன் தொல்பொருள் நிறுவனம் ஆகியவை நிதியளித்தன . இந்தக் கண்டுபிடிப்புகள் 2010 சூன் 9 அன்று *PLOS One* இதழில் வெளியிடப்பட்டன.
# அரேனி-1 சப்பாத்து

## பகுப்பாய்வு

குகையில் குளிர்ந்த மற்றும் வறண்ட காலநிலையிலும் இந்தக் காலணி மக்கிப்போகாமல் இருந்ததற்குக் காரணம், செம்மறி ஆட்டின் சாணம் கொண்டு கெட்டியாக உருவாக்கப்பட்ட தளத்திலுள் அது புதைத்து வைக்கப்பட்டிருந்ததே ஆகும். அதே குகையில் பெரிய சேமிப்புக் கொள்கலன்கள் காணப்பட்டன, அவற்றில் நன்கு பாதுகாக்கப்பட்ட கோதுமை, பார்லி மற்றும் சர்க்கரை பாதாமி போன்ற உணவுப் பொருட்களையும் வைத்திருந்தனர். ஷூவுக்குள் வைக்கோல் இருந்தது. இதற்காண காரணம் தொல்லியல் ஆய்வாளர்களுக்கு சரியாக தெரியவில்லை. உள்ளே வைக்கோல் வைக்கப்பட்டதற்கு காரணம் பாதத்தை சூடாக வைத்திருக்க காப்புப் பொருளாக வைக்கோல் பயன்படுத்தப்பட்டதா அல்லது அணியாமல் இருக்கும்போது ஷூவின் வடிவத்தைப் பாதுகாக்கப் பயன்படுத்தப்பட்டதாவோ இருக்கலாம். முன்னணி தொல்லியல் ஆய்வாளரான ரான் பின்ஹாசி இந்த ஷுவானது ஆணுடையதா அல்லது பெண்ணுடையதா என்பதை தீர்மானிக்க முடியவில்லை என்றார். இந்த ஷுவின் அளவு, தோராயமாக பெண்ணின் காலணி அளவாக அமெரிக்கா மற்றும் கனடா அளவு 7, ஐரோப்பிய அளவு 37, இங்கிலாந்து அளவு 6, என்று இருக்கலாம் என்கிறார். மேலும் அந்த சகாப்தத்திலிருந்த ஒரு மனிதனின் அளவுக்கு செய்யப்பட்டிருக்கலாம்" என்று கூறினார். இந்த ஷூவை இறுக்கிக் கட்ட கயிறுகளும் உள்ளன.  
ஆக்சுபோர்டு மற்றும் கலிபோர்னியாவில் உள்ள இரண்டு கதிர்க்கரிம ஆய்வகங்களில் இந்த ஷூ கி.மு. 3,500 க்கு முந்தையது என்று நிறுவப்பட்டது. இந்தக் காலக்கட்டமானது ஏட்சி பனிமனிதன் காலத்தைவிட, இந்த தோல் ஷுவின் காலம் சில நூறு ஆண்டுகள் பழையது. ஸ்டோன் ஹெஞ்சை விட 400 ஆண்டுகள் பழையது, மற்றும் கிசாவின் பெரிய பிரமிட்டைவிட 1,000 ஆண்டுகள் பழையது.  
இதை இயற்கையிடமிருந்து பாதுகாக்க சில நடவடிக்கைகளை மேற்கொண்ட பின்னர், அரேனி -1 ஷூ யெரெவனின் ஆர்மீனியாவின் வரலாற்று அருங்காட்சியகத்தில் காட்சிக்கு வைக்கப்பட்டுள்ளது.
# சிங்கா ஏர்லைன்ஸ்

**சிங்கா ஏர்லைன்ஸ்** இது ஒரு சிங்கப்பூர் நாட்டு விமான பணியிடம் மற்றும் மர்மம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை ' ஐ. சுந்தர் மற்றும் ஜே. கே. சரணவணன்' என்பவர்கள் இயக்க மாலினி, ஜே நெஸ் ஈஸ்வரன், வாடி பிவிஎஸ்எஸ், மதியழகன், புரவலன், மலர் மேனி, நரேன், நிஷா சத்யமுர்த்தி, ஷாபிஈ, பாஷிணி, பாவித்தேரா, தினேஷ் மற்றும் அலி கான் ஆகியோர் முதன்மை கதாபாத்திரத்தில் நடித்துள்ளார்கள். இதுவே முதல் விமானம் சம்மந்தப்பட்ட தமிழ் தொலைக்காட்சி தொடர் ஆகும். இந்த தொடர் 5 ஆகத்து 2019 முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி 16 செப்டம்பர் 2019 அன்று 26 அத்தியாங்களுடன் நிறைவு பெற்றது.
# சிங்கா ஏர்லைன்ஸ்

## கதைச்சுருக்கம்

இந்த தொடரின் கதை 2009ஆம் ஆண்டு காணாமல் போன சிங்கா ஏர்லைன்ஸ் என்ற விமானம் மற்றும் விமானத்தில் பயணித்தவர்கள் என்னவானார்கள் என்பதை அலசி ஆராயும் சிறப்புக் காவல் அதிகாரிகள். காணாமல் போனவர்களை ஏங்கி தவிக்கும் உறவினர்கள். அந்த விமானத்தில் நடந்த மர்மம் என இந்த தொடர் கதை நகர்கின்றது.
# சிங்கா ஏர்லைன்ஸ்

## நடிகர்கள்

### முதன்மை கதாபாத்திரம்

- மாலினி
- ஜே நெஸ் ஈஸ்வரன்
- வாடி பி வி எஸ் எஸ்
- மதியழகன்
- புரவலன்
- மலர் மேனி
- நரேன்
- நிஷா சத்யமுர்த்தி
- ஷாபிஈ
- பாஷிணி
- பாவித்தேரா
- தினேஷ்
- அலி கான்
# சிங்கா ஏர்லைன்ஸ்

## நடிகர்கள்

### துணை கதாபாத்திரம்

- கோகிலா
- ஜெயராம்
- சாந்தி
- மோஹனவேல்
- பி. துரைராஜ்
- விமலா வேல்
- பிவோடையான்
- கலையரசி
- லோகன்
- க்ஹோமைல லீ
- முத்து
- நந்தா
- ஜெயஸ்ரீ
- ஹாஷ்வின்
# சிங்கா ஏர்லைன்ஸ்

## முகப்பு பாடல்

இந்த தொடருக்குக்காக முகப்பு பாடலை யுவராஜஹ் கிருஷ்ணன் என்பவர் பாடல் வரிகள் எழுதியுள்ளார். ஜெயித்தா அஸ்வின் ரவீந்திரன் என்பவர் பாடியுள்ளார். கலைச்சரன் என்பவர் இசை அமைத்துள்ளார்.
# அலுமினியம் ஐதராக்சைடு ஆக்சைடு

**அலுமினியம் ஐதராக்சைடு ஆக்சைடு** (*Aluminium hydroxide oxide* ) என்பது AlO(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் ஆக்சியைதராக்சைடு என்ற பெயராலும் இதை அழைக்கலாம். நன்கு வரையறுக்கப்பட்ட படிக நிலைகள் இரண்டில் ஒன்றாக அலுமினியம் ஐதராக்சைடு ஆக்சைடு காணப்படுகிறது. தயாசுபோர், போய்மைட்டு என்ற கனிமங்களாகவும் இது அறியப்படுகிறது.
# அலுமினியம் ஐதராக்சைடு ஆக்சைடு

## தொடர்புடைய சேர்மங்கள் மற்றும் கனிமங்களின் பட்டியல்

அலுமினியம் ஆக்சைடுகள், ஆக்சைடு ஐதராக்சைடுகள். ஐதராக்சைடுகளை மேலும் பின்வருமாறு வகைப்படுத்தலாம்:
- அலுமினியம் ஆக்சைடுகள்
- குருந்தம் (Al<sub>2</sub>O<sub>3</sub>)
- அலுமினியம் ஆக்சைடு ஐதராக்சைடுகள்
- டயாசுபோர் (α-AlO(OH))
- போய்மைட்டு அல்லது போக்மைட்டு (γ-AlO(OH))
- அக்தாலைட்டு (5Al<sub>2</sub>O<sub>3</sub>•H<sub>2</sub>O) (ஒருகாலத்தில் 4Al<sub>2</sub>O<sub>3</sub>•H<sub>2</sub>O) என நம்ப்ப்பட்டது. டோக்டைட்டு என்றும் அழைக்கப்பட்டது.
- அலுமினியம் ஐதராக்சைடுs
- கிப்சைட்டு (பெரும்பாலும் γ-Al(OH)<sub>3</sub> எனப்படுகிறது. ஆனால் சில சமயங்களில் α-Al(OH)<sub>3</sub> என்றும் அழைக்கப்படுகிறது. மேலும் சில சமயங்களில் ஐதராகில்லைட்டுஅல்லது ஐதராகைலைட்டு)
- பேயரைட்டு (பெரும்பாலும் α-Al(OH)<sub>3</sub> என அடையாளப்படுத்தப்படுகிறது. ஆனால் சில சமயங்களில் β-Al(OH)<sub>3</sub> ஆக கருதப்படுகிறது.
- டோய்லெயைட்டு
- நார்த்சிடராண்டைடு
# 10 ஜன்பத்

10 ஜன்பாத் இல்லத்தில் சோனியா காந்தி வரவேற்றார். ]]  
**10 ஜன்பத்** என்பது புது தில்லி ஜன்பத்தில் உள்ள ஒரு வீடு ஆகும். இது இந்திய தேசிய காங்கிரசு கட்சியின் முக்கிய தலைவரான சோனியா காந்தியின் உத்தியோகபூர்வ இல்லமாகும். இந்திய தேசிய காங்கிரசின் தேசிய தலைமையகம் 24, அக்பர் சாலையில் அதன் பின்னால் உள்ளது. இந்த இல்லமானது இந்தியாவின் இரண்டாவது பிரதமர், லால் பகதூர் சாஸ்திரி வசிப்பிடமாக இருந்தது (1964-1966). அவரது உடல் 11. சனவரி 1966 அன்று இங்கு பொது மக்கள் பார்வைக்காக வைக்கப்பட்டிருந்தது. இன்று அவரது வாழ்க்கை வரலாற்றுப் அருங்காட்சியகம், "*லால் பகதூர் சாஸ்திரி நினைவுவகம்* " போன்றவை 1- மோதிலால் நேரு பேலஸ் (முன்பு 10 ஜனபத்) இந்த வளாகத்துக்கு அருகில் உள்ளது.
# 10 ஜன்பத்

## வரலாறு

1960-களில் ஜவஹர்லால் நேருவுக்குப் பின் வந்த பிரதமர் லால் பகதூர் சாஸ்திரியின் வீடாக இந்த வீடு இருந்தது. இந்த வளாகத்தை ஒட்டிய, ரவுண்டானாவை எதிர்கொண்டு 1, மோதிலால் நேரு பேலசில் *லால் பகதூர் சாஸ்திரி நினைவு மையம் உள்ளது* .  
2004 முதல் 2014 வரை காங்கிரஸ் தலைமையிலான ஐக்கிய முற்போக்குக் கூட்டணி அரசாங்கத்தின் ஆட்சிக் காலத்தில், "10 ஜனபத்" என்பது சோனியா காந்தியை சங்கேதமாக குறிப்பிடும் பெயராக மாறியிருந்தது.
# அரேனி -1 வைன் ஆலை

நுழைவு ]]
**அரேனி -1 வைன் ஆலை** என்பது 6100 ஆண்டுகள் பழமையான வைன் ஆலை ஆகும், இது 2007 ஆம் ஆண்டில் ஆர்மீனியாவின் வயோட்ஸ் டிஜோர் மாகாணத்தில் உள்ள அரேனி கிராமத்தில் உள்ள அரேனி அரேனி -1 குகை வளாகத்தில் ஆர்மீனிய மற்றும் ஐரிஷ் தொல்பொருள் ஆராய்ச்சியாளர்களால் கண்டுபிடிக்கப்பட்டது. இந்த அகழ்வாய்வானது ஆர்மீனிய தேசிய அறிவியல் அகாடமியின் தொல்பொருள் மற்றும் இனவியல் நிறுவனத்தின் போரிஸ் காஸ்பரியன் மற்றும் பல்கலைக்கழக கல்லூரி கார்க் (அயர்லாந்து) ஐச் சேர்ந்த ரான் பின்ஹாசி ஆகியோரால் மேற்கொள்ளப்பட்டன. இந்த ஆய்வுக்கு கோஃபெல்லர் அறக்கட்டளை (அமெரிக்கா) மற்றும் பல்கலைக்கழக கல்லூரி கார்க் ஆகியோரால் நிதியுதவி வழங்கப்பட்டன. 2008 ஆம் ஆண்டில் கலிபோர்னியா பல்கலைக்கழகம், லாஸ் ஏஞ்சல்ஸ் (யு.சி.எல்.ஏ) கிரெனோரி அரேஷியனுடன் அரேனி திட்டத்தின் இணை இயக்குநராக இணைந்தது. அப்போதிருந்து அகழ்வாராய்ச்சிகளுக்கு யு.சி.எல்.ஏ மற்றும் தேசிய புவியியல் கழகம் நிதியுதவி அளித்துள்ளன. ஒயின் ஆலை அகழாய்வு 2010 இல் நிறைவடைந்தது.  
குகையில் ஒயின் தயாரிக்கும் விதத்தில் திராட்சை ரசத்தை நொதிக்கவைக்க வரிசையாக பல மண் குடுவைகள் புதைக்கப்பட்டிருந்தன. அந்த குடுவைகளில் திராட்சையில் உள்ள டார்டாரிக் அமிலம் படிந்திருப்பதை ஆய்வாளர்கள் கண்டறிந்தனர். மேலும் 1963 ஆம் ஆண்டில் யூடியா மற்றும் சமாரியாவில் கண்டுபிடிக்கப்பட்ட ஒயின் ஆலைகளை விட இது குறைந்தது ஆயிரம் ஆண்டுகள் பழமையானது என்று நம்பப்படுகிறது.  
2008 ஆம் ஆண்டில் அதே குகையில் அரேனி -1 ஷூ கண்டுபிடிக்கப்பட்டது.
# அரேனி -1 வைன் ஆலை

## கண்டுப்பிடிப்பு

அரேனி -1 குகையில் அகழ்வாராய்ச்சிகள் 2007 இல் தொடங்கி 2010 செப்டம்பர் வரை தொடர்ந்தது. ஆர்மீனிய, அமெரிக்க மற்றும் ஐரிஷ் தொல்லியல் ஆய்வாளர்ககள் பெரிய, நன்கு பாதுகாக்கப்பட்ட 2-அடி (60 சென்டிமீட்டர்) ஆழமான பெருந்தொட்டி மற்றும் 3.5 அடி (ஒரு மீட்டர்) அளவு நீண்ட களிமண்ணால் செய்யப்பட்ட அகன்ற பாத்திரம் இதை மால்விடினைக் கொண்டு மூடப்பட்டிருந்தது. குகையானது பின்னர் கைவிடப்பட்டுள்ளது. குளையில் புதைக்கப்பட்டிருந்த கரிமப் பொருட்கள் அங்கு பூசப்பட்டிருந்த செம்மறி சாணத்தினால் பாதுகாக்கப்பட்டது. செம்மறி சாணமானது இந்த எச்சங்களையும் புதைப் பொருட்களையும் பூஞ்சைகளிடமிருந்து காத்துள்ளது.  
இந்த அணியின் முழு கண்டுபிடிப்புகளும் எதிர்காலத்தில் வெளியிடப்படும்.
# தையானி தேவ்

**தையானி தேவ்** (*Dhyani Dave*) என்பவர் ஓர் இந்திய சதுரங்க ஆட்டக்காரர் ஆவார். இவர் 1991 ஆம் ஆண்டு ஆகத்து மாதம் 21 ஆம் தேதியன்று குசராத்தில் பிறந்தார். பெண்கள் அனைத்துலக மாசுட்டர் என்ற பட்டத்தை தையானி தேவ் பெற்றுள்ளார் . 2012 ஆம் ஆண்டு ஆகத்து மாதத்தில் குசராத் நகரத்தின் மகாத்மா மந்திர் என்ற கூட்ட அரங்கத்தில் பிடே அமைப்பின் தரப்புள்ளிகள் ஈட்டிய சதுரங்க வீர்ர்கள் 150 பேருடன் விளையாடி லிம்கா சாதனைப் புத்தகத்தில் இவர் இடம் பிடித்துள்ளார் .
# போர்ட் ராக் குகை

**போர்ட் ராக் குகை** (Fort Rock Cave) என்பது அமெரிக்க மாநிலமான ஓரிகானில் மனிதர்கள் வசித்ததற்கான ஆரம்பகால சான்றுகள் கிடைத்த இடம் ஆகும். ஃபோர்ட் ராக் குகையில் 9,000 முதல் 13,000 ஆண்டுகள் பழமையான நன்கு பாதுகாக்கப்பாக இருந்த சாக் பிரஷ் என்னும் காட்டுப் புல்லால் நெய்யப்பட்ட பல செருப்புகளைக் கிடைத்தன. இந்த குகையானது லேக் கவுண்டியில் ஃபோர்ட் ராக் ஸ்டேட் நேச்சுரல் ஏரியாவுக்கு அருகிலுள்ள ஃபோர்ட் ராக்கிலிருந்து சுமார் தொலைவில் அமைந்துள்ளது. ஃபோர்ட் ராக் குகை 1961 ஆம் ஆண்டு தேசிய வரலாற்று அடையாளமாக அறிவிக்கப்பட்டது. மேலும் 1966 ஆம் ஆண்டில் வரலாற்று இடங்களின் தேசிய பதிவேட்டில் சேர்க்கப்பட்டது.  
ரீப் லாங்கின் பண்ணைப் பகுதியில் இந்த குகை காணப்பட்டது. இது முன்னர் மென்கன்மேயர் குகை அல்லது மாட்டு குகை என்று அழைக்கப்பட்டது.
# போர்ட் ராக் குகை

## தொல்பொருளியல்

ஓரிகான் பல்கலைக்கழக தொல்லியல் ஆய்வாளர் லூதர் கிரெஸ்மேனின் என்பவர் ஓரிகானில் 13,200 ஆண்டுகளுக்கு முந்தைய மனித வாழ்விடத்தை அடிப்படையாக கொண்டு 1938 ஆம் ஆண்டு ஃபோர்ட் ராக் குகையில் அகழ்வாய்வு மேற்கொண்டார். அப்பகுதியில் ஒரு வகை காட்டுப் புல்லால் நெய்யப்பட்ட சில ஜோடி செருப்புகளையும், சில ஒற்றை செருப்புகளையும் கிரெஸ்மேன் குழு மீட்டது (சுமார் 7600 ஆண்டுகளுக்கு முன்பு வெடித்த ஒரு எரிமலையின் குழம்புப் படிமத்துக்குக் கீழே இவை பாதுகாப்பாக இருந்தன ). இந்த செருப்புகளை கதிரியக்கக்கரிமக் காலக்கணிப்புக்குக்கு உட்படுத்தியதில், இவை 10,000 ஆண்டுகளுக்கு முற்பட்ட பழமையானவை என்பது கண்டறியப்பட்டது. தற்போது இவை யூஜினில் உள்ள ஓரிகான் இயற்கை மற்றும் கலாச்சார வரலாற்று அருங்காட்சியகம் மற்றும் ஃபோர்ட் ராக் நகரில் காட்சிப்படுத்தப்பட்டுள்ளன. இந்த செருப்பு பாணியானது ஃபோர்ட் ராக் பாணி என்று அழைக்கப்படுகின்றன. ஏனெனில் அவை முதலில் அங்கு கண்டுபிடிக்கப்பட்ட காரணத்தினால் இவ்வாறு அழைக்கப்படுகின்றன. இந்த செருப்பு பாணி மற்ற வகைகளிலிருந்து வேறுபட்டது; இவை தட்டையானவையாகவும், கால்விரல்களை மூடியவையாகவும், காலில் இருந்து கழன்று போகாமல் இருக்க பட்டை வைத்தவையாகவும் இருந்தன. மேலும் இவை கூகர் மலை, கேட்லோ குகைகள் போன்ற பிற தளங்களிலும் கண்டுபிடிக்கப்பட்டுள்ளன. ஃபோர்ட் ராக் குகையில் கூடை மற்றும் கல் கருவிகள் உட்பட பல வரலாற்று காலத்துக்கு முந்தைய கலைப்பொருட்கள் கண்டுபிடிக்கப்பட்டன. குகையின் அகழாமல் மீதமிருந்த பகுதிகளில் 1970 ஆம் ஆண்டில் ஸ்டீபன் பெட்வெல்லால் இந்தக் கலைப்பொருட்கள் கண்டுபிடிக்கப்பட்டன.
# கிருஷ்ணசந்திர ராய்

**ராஜ கிருஷ்ணச்சந்திரா** (பிறப்பு **கிருஷ்ணசந்திர ராய்** 1710-1783) ஒரு ராஜாவும் மற்றும் இந்தியாவின், மேற்கு வங்காளத்தில், கிருஷ்ணாநகர், நாடியா பகுதியின் நிலச்சுவான்தாரும் ஆவார். 1728 ஆம் ஆண்டு முதல் 1782 ஆம் ஆண்டு வரை இவர் ஆட்சி செய்தார். இவர் நாடியா ராஜ் குடும்பத்தைச் சேர்ந்தவர். 1968 ஆம் ஆண்டின் *வங்காள வரலாறு முகலாய காலம் 1526-1762 இன்படி*, கிருஷ்ணச்சந்திரா "அந்தக் காலத்தின் வங்காளத்தின் இந்து சமுதாயத்தில் மிக முக்கியமான மனிதர்" என குறிப்பிடப்படுகிறார். முகலாய ஆட்சிக்கு அவர் எதிர்ப்பு தெரிவித்ததற்காக மட்டுமல்லாமல், அவரது இராச்சியத்தில் கலைகளின் வளர்ச்சிக்காக கலைகளுக்கு ஆதரவளித்ததற்காகவும் பாராட்டப்பட்டார்.
# கிருஷ்ணசந்திர ராய்

## கிருஷ்ண சந்திர ராயின் ஆட்சி

அவரது ஆட்சிக் காலத்தில், கிருஷ்ணச்சந்திரா இந்து மத நடைமுறைகளில் அதிக பிடிப்பு கொண்டவராக இருந்தார். அதனால்தான் பிக்ராம்பூரைச் சேர்ந்த ராஜா ராஜ்பல்லப் சென் தனது விதவை மகளுக்கு மறுமணம் செய்வதற்கு சமயத்தில் உள்ள தடைகளை நீக்கி ஆதரவு பெற தனது பண்டிதர்களின் உதவியை நாடினார். கிருஷ்ணச்சந்திரர் இந்த செயலை கடுமையாக எதிர்த்தார். கிருஷ்ணச்சந்திராவின் எதிர்ப்பால், ராஜ்பல்லாப் அவர் விரும்பிய மாற்றத்தை செய்ய முடியவில்லை.
# தாழம்பூ (தொலைக்காட்சித் தொடர்)

**தாழம்பூ** என்பது விஜய் தொலைக்காட்சியில் 7 அக்டோபர் 2019 முதல் திங்கள் முதல் வெள்ளி வரை இந்திய நேரப்படி இரவு 10 மணிக்கு ஒளிபரப்பாகி 60 அத்தியாயங்களுடன் நிறைவு பெற்ற மீயியற்கை மற்றும் கற்பனைத் தொலைக்காட்சி தொடர் ஆகும்.  
இந்த தொடரில் அவளும் நானும் தொடரில் நடித்த அம்ருத் மனித உருவில் உலகைத் தேடி வரும் புதிய உயிரினம் என்ற கதாபாத்திரத்தில் நடிக்க இவருக்கு ஜோடியாக திரைப்பட நடிகை சாந்தினி தமிழரசன் ரேவதி என்ற காதாபாத்திரத்தில் நடித்துள்ளார். இவருடன் தறி தொடரில் நடித்த அங்கனா ராய் நாகினி என்ற கதாபாத்திரத்தில் நடித்துள்ளார். இயக்குநர் ராஜீவ் மேனன் உதவியாளர் சண்முகம் இத் தொடரை இயக்கியுள்ளார்.
# தாழம்பூ (தொலைக்காட்சித் தொடர்)

## கதைச்சுருக்கம்

இந்த தொடரின் கதை கடலுக்கு அடியில் இருக்கும் பாம்புகளின் உலகம் நாகலோகம் மற்றும் மற்றும் மனிதர்கள் வாழும் மனிதலோகத்தை பற்றிய கதையாகும். நாகலோகத்தின் தலைவரின் மகளான வாசுகிக்கும் நாகலோகத்தின் இளம் போர்வீரன் நாகாவும் நிச்சயம் ஆனவர்கள். நாகலோகத்து பெரியவர்கள் செய்த தவறால் அவர்களது பொக்கிஷமான ஆத்மலிங்கம் நாகலோகத்தில் இருந்து தொலைந்து விடுகிறது. ஆத்மலிங்கம் இல்லை என்றால் அவர்களது சக்திகள் முழுமை பெறாது. அவர்களது உலகமே அழியும் நிலை ஏற்பட்டுவிடும். அந்த நிலையில் ஆத்மலிங்கத்தை மீட்டெடுக்க நாகா, பூலோகம் வருகிறான்.  
பூலோகத்தில் ஆத்மலிங்கத்தை பாதுகாத்து பூஜித்து வரும் ரேவதி குடும்பத்தினர். அவர்களிடமிருந்து ஆத்மலிங்கத்தை மீட்டெடுக்கும் நோக்கில் நாகா மானிடனாக உருமாறி பூலோகம் வந்து ரேவதியிடம் நெருங்கிப் பழகுகிறான். ரேவதி, நாகாவை காதலிக்கிறாள். அதே தருணம் ஆத்மலிங்கத்தை அபகரிக்க துடிக்கும் கருடன். ரேவதிக்கு நாகா மனிதன் அல்ல பாம்பு என்று தெரிய வருகின்றதா? ஆத்மலிங்கத்தை காப்பாற்றுகிறாளா?, காதலிக்காக எங்கும் வாசுகியின் நிலைமை என்ன? என்பதுதான் இத் தொடரின் கதை.
# தாழம்பூ (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சாந்தினி தமிழரசன் - ரேவதி
- பூலோகத்தை சேர்ந்த இளம் பெண். குடும்பத்தில் எல்லோருக்கும் செல்ல மகள். ஆத்மலிங்கத்தை பாதுகாப்பவள்.
- அம்ருத் - நாகா
- நாகலோகத்தை சேர்ந்த இளம் போர்வீரர் மற்றும் வாசுகியின் காதலன்.
- அங்கனா ராய் - வாசுகி
- நாகலோகத்தின் தலைவரின் மகள். நாகாவுடன் நிச்சயம் ஆனவர்.
# தாழம்பூ (தொலைக்காட்சித் தொடர்)

## நடிகர்கள்

### துணை கதாபாத்திரம்

- லோகேஷ் - ஜெகன்
- அக்ஷிதா - சாரு
- யுவன்ராஜ் நேத்ரன் - பாக்கியநாதன்
- கிருத்திகா - தனம்
- ஷர்மிளா - தேவகி
- ரக்ஷன்
- அப்சர் பாபு
# சோடியம் அலுமினியம் பாசுபேட்டு

**சோடியம் அலுமினியம் பாசுபேட்டு** (*Sodium aluminium phosphate*) என்பது பொதுவாக NaH<sub>14</sub>Al<sub>3</sub>(PO<sub>4</sub>)<sub>8</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் பாசுபேட்டுகளின் சோடியம் உப்புகள் சோடியம் அலுமினியம் பாசுபேட்டுகள் எனப்படுகின்றன. அலுமினா, பாசுபாரிக் அமிலம், சோடியம் ஐதராக்சைடு ஆகிய மூன்றையும் சேர்த்து வினைபுரியச் செய்வதால் இதை தயாரிக்கலாம்.  
நீரேற்று வகையைத் தவிர கூடுதலாக நீரிலி வகை சோடியம் அலுமினியம் பாசுபேட்டும் அறியப்படுகிறது. இதன் மூலக்கூறு வாய்ப்பாடு Na<sub>3</sub>H<sub>15</sub>Al<sub>2</sub>(PO<sub>4</sub>)<sub>8</sub>. ஆகும் (CAS#10279-59-1). இதில் பாசுபேட்டு, அலுமினியம், சோடியம் இவை மூன்றும் 8:2:3 என்ற விகிதத்தில் சேர்ந்துள்ளன. பொதுவாக, NaxAly(PO4)z (CAS# 7785-88-8) என்ற சோடியம் அலுமினியம் பாசுபேட்டு வாய்ப்பாடு நன்கு வரையறுக்கப்படாத விகிதாச்சாரத்தைப் பயன்படுத்துகிறது (Na<sub>*x*</sub>Al<sub>*y*</sub>(PO<sub>4</sub>)<sub>*z*</sub> (CAS# 7785-88-8)..  
அமில சோடியம் அலுமினிய பாசுபேட்டுகள் சுடப்பட்ட பொருட்களின் வேதியியல் புளிப்புக்குரிய பேக்கிங் பொடிகளுக்கு அமிலங்களாகப் பயன்படுத்தப்படுகின்றன. வெப்பமடையும் போது இது சமையல் சோடாவுடன் இணைந்து கார்பன் டை ஆக்சைடை அளிக்கிறது. அறை வெப்பநிலையில் பிசைந்து அடித்து மாவை கலக்கும்போது இதன் பெரும்பாலான நடவடிக்கை சமைக்கும் வெப்பநிலையில் நிகழ்கிறது. சோடியம் அலுமினியம் பாசுபேட்டுகள் சாதகமானவையாகக் கருதப்படுகின்றன ஏனெனில் அவை நடுநிலை சுவையை அளிக்கின்றன.  
ஓர் உணவு கூட்டுசேர் பொருளாக இதற்கு ஐரோப்பிய ஒன்றிய குறியீட்டு எண் ஐ541 என வழங்கப்பட்டு அடையாளப்படுத்தப்படுகிறது . Na<sub>15</sub>Al<sub>3</sub>(PO<sub>4</sub>)<sub>8</sub>போன்ற கார சோடியம் அலுமினியம் பாசுபேட்டுகளும் அறியப்படுகின்றன. பாலாடைக்கட்டி தயாரிப்பில் இவை பெரிதும் உதவுகின்றன.
# கோப் வைரம்

**ஹோப் வைரம்** (*Hope Diamond*) என்பது உலகின் மிகப் பிரபலமான இரத்தினக்கற்களில் ஒன்றாகும். இதன் உரிமையாளர் குறி்த்த பதிவுகளானது கிட்டத்தட்ட நான்கு நூற்றாண்டுகளுக்கு முந்தையவை. போரான் அணுக்களின் சுவடு அளவு காரணமாக இது மிகவும் போற்றப்படும் அரிய நீல நிற வைரமாக உள்ளது. இது 45.52 காரட் எடையுள்ளது.  
இந்த இரத்தினக் கல்லானது இந்தியாவில் தோன்றியதாக நம்ப்படுகிறது. இந்த அசல் (பெரிய) கல்லானது 1666 ஆம் ஆண்டில் பிரெஞ்சு ரத்தின வணிகர் ஜீன்-பாப்டிஸ்ட் தாவர்னீரால் **டாவர்னியர் புளூ** என்ற பெயர்கொண்ட வைரக்கல்லாக வாங்கப்பட்டது. தாவர்னீரால் புளூ வைரக்கல் வெட்டப்பட்டு பிரெஞ்சு நீலம் ( ***லு புளூ டி பிரான்ஸ்*** ) என்ற பெயர் சூட்டப்பட்டு, 1668 ஆம் ஆண்டு தாவர்னீரால் அரசர் லூயிஸ் XIV க்கு விற்கப்பட்டது. 1791 ஆம் ஆண்டில் இந்த வைரம் திருடப்பட்டது. பின்னர் பல கைகளில் மாறிவந்த இந்த வைரமானது, 1839 ஆம் ஆண்டில் இலண்டனில் ஹோப் அண்ட் கோ என்ற நிறுவன உரிமையாளரால் வாங்கப்பட்டு அவரின் குடும்பத்தின் இரத்தின சேகரிப்பில் இருந்தபோது இது "ஹோப்" பெயரைப் பெற்றது. அதன்பிறகு ஏராளமான உரிமையாளர்களிடமிருந்து கடந்து சென்று, அது வாஷிங்டன் போஸ்ட் பத்திரிக்கை உரிமையாளர் குடும்பத்தைச் சேர்ந்த இவாலின் வால்ஷ் மெக்லீனுக்கு விற்கப்பட்டது. அவர் அடிக்கடி இதை அணிந்திருந்தார். பின்னர் இது 1949 ஆம் ஆண்டில் நியூயார்க் இரத்தின வணிகரான ஹாரி வின்ஸ்டன் என்பவரால் வாங்கப்பட்டது, அவர் அதை 1958 ஆம் ஆண்டில் தேசிய இயற்கை வரலாற்று அருங்காட்சியகத்திற்கு பரிசாக வழங்கினார். அதன் பின்னர் இந்த வைரமானது நிரந்தரமாக அருங்காட்சியக கண்காட்சியில் உள்ளது.
# போத்துக்கீச சொறி மீன்

**பொர்சுகேசு சொறி மீன்** (Portuguese man o' war) என்பது ஒரு சொறி மீன் வகையைச் சார்ந்த கடல் வாழ் உயிரினம் ஆகும். இவ்வகை உயிரினம் அத்திலாந்திக்குப் பெருங்கடல், இந்தியப் பெருங்கடல், மற்றும் பசிபிக் பெருங்கடல் பகுதிகளில் காணப்படுகிறது. இவை மீன் என்று கிறிப்பிடப்பட்டாலும் மீன் இனத்தில் சேறாதது. இதன் உணர்விழைகள் நீல நிறத்தில் காணப்படும். இவற்றைத்தொடக்கூடாது. ஏனெனில் இவற்றின் உணர்விழைகளில் நீல நிறத்தில் இருப்பது நஞ்சு ஆகும். இவற்றின் உணர்விழைகள் 165 அடிவரையிலும் நீளம் கொண்டவையாக இருக்கும்.
# 2-குளோரோயெத்தில் எத்தில் சல்பைடு

**2-குளோரோயெத்தில் எத்தில் சல்பைடு** (*2-Chloroethyl ethyl sulfide*) என்பது C<sub>2</sub>H<sub>5</sub>SC<sub>2</sub>H<sub>4</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமகந்தகச் சேர்மமான இது நிறமற்ற ஒரு நீர்மம் ஆகும். அரை கடுகு என்றும் இதை அழைப்பர். கந்தகக் கடுகின் (S(C2H4Cl)2.) கட்டமைப்பை கிட்டத்தட்ட ஒத்திருப்பதால் இச்சேர்மம் விரிவாக ஆராயப்பட்டது. வாய்வழியாக எலிகளுக்கு கொடுக்கும் போது அரை கடுகு, முழு கடுகு இவற்றின் உயிர்க்கொல்லும் LD50 அளவுகள் 252 மற்றும் 2.4 மி.கி/கி.கி ஆகும்.
# ஏகானைட்டு

**ஏகானைட்டு** (*Ekanite*) என்பது Ca<sub>2</sub>ThSi<sub>8</sub>O<sub>20</sub> அல்லது (Ca,Fe,Pb)<sub>2</sub>(Th,U)Si<sub>8</sub>O<sub>20</sub> என்ற மூலக்கூற்று வாய்ப்பாட்டால் விவரிக்கப்படும் அசாதாரணமான ஒரு கனிமச் சேர்மமாகும். அணைவு சிலிக்கேட்டு வகையான சிடீயசைட்டு வகை கனிமத்தில் ஓர் உறுப்பினராக ஏகானைட்டு உள்ளது. இயற்கையாகவே கதிரியக்கத் தன்மையுடன் இருக்கும் மணிக்கற்கள் சிலவற்றில் இதுவும் ஒன்றாகும். உருசியா மற்றும் வட அமெரிக்காவில் ஏகானைட்டு படிவுகள் காணப்படுகின்றன என்றாலும், பெரும்பாலான ஏகானைட்டு இலங்கையில் வெட்டியெடுக்கப்படுகிறது. கதிரியக்கத்தன்மை காலப்போக்கில் கட்டமைப்புச் சிதைவு எனப்படும் செயல்முறையில் படிக கட்டமைப்பைச் சிதைப்பதால் தெளிவான மற்றும் வண்ணமயமான மணிக்கற்கள் அரிதானவையாகின்றன.  
இலங்கையின் சபரகமுவா மாகாணத்தின் இரண்டு மாவட்டங்களில் ஒன்றான இரத்தினபுரி மாவட்டத்தின் ஏகிலியகோடா நகரத்தில் ஏகானைட்டு படிவுகள் காணப்படுகின்றன. 1955 ஆம் ஆண்டு இலங்கையைச் சேர்ந்த அறிவியலாளர் எப்.எல்.டி. ஏகாநாயகே முதன்முதலில் இதைக் கண்டுபிடித்தார். இவர் நினைவாகவே கனிமத்திற்கு ஏகானைட்டு எனப் பெயரிடப்பட்டது.  
இலங்கையில் கனிம மாதிரிகள் தீங்கு விளைவிக்கும் கூழாங்கற்களாகத் தோன்றுகின்றன. கனடாவின் யூக்கானிலுள்ள கல்லறை கல் மலையில் இத்தாது ஓர் ஊடுறுவிய பனிப்பாறையாக ஒழுங்கற்ற கற்பாறையில் காணப்படுகிறது. இத்தாலியின் அல்பன் மலையில் இது எரிமலை வெளியேற்ற உமிழ்வில் காணப்படுகிறது.  
இலங்கையின் மொனராகலை மாவட்டத்தில் உள்ள ஒக்கம்பிடியவில் உள்ள ஏகானைட்டு கனிமம் சுமார் 560 மில்லியன் வருடங்கள் பழமையானது என யுரேனியம்-ஈயம் காலமதிப்பீடு தெரிவிக்கிறது.  
பன்னாட்டு கனிமவியல் சங்கம் ஏகானைட்டு கனிமத்தை Ekஎன்ற குறியீட்டால் அடையாளப்படுத்துகிறது.
# அப்துல் ஹமீத் கான்

**அப்துல் அமீத் கான்** (*Abdul Hameed Khan*) (நவம்பர் 1892-1965) இவர் ஓர் இந்திய வணிகரும், அரசியல்வாதியுமாவார். இவர் சென்னை மாகாண சட்ட மேலவை, சென்னை மாகாண சட்டமன்றம் ஆகியவற்றின் உறுப்பினராகவும், கர்நாடக மாநிலத்தின் திவானாகவும் பணியாற்றினார். 1935-36ல் சென்னையின் முதல் முஸ்லிம் மேயராக பணியாற்றினார். இவர் சென்னையில் உள்ள அமீர் மகாலில் வசித்து வந்தார்.
# அப்துல் ஹமீத் கான்

## துவக்க வாழ்க்கை

இவர் ஒரு பணக்கார வணிகரும், கொடைவள்ளலுமான தாதா கானுக்கு 1894 இல் பிறந்தார். இவரது மூதாதையர்கள் ஆப்கானித்தானில் இருந்து பல தலைமுறைகளுக்கு முன்பே இங்கு குடிபெயர்ந்தனர்.
# அப்துல் ஹமீத் கான்

## கல்வி

சென்னை கிறித்தவ கல்லூரியிலும், மாநிலக் கல்லூரியிலும் கல்வி பயின்றார்.
# அப்துல் ஹமீத் கான்

## அரசியல் வாழ்க்கை

- 1918 ஆம் ஆண்டு முஸ்லிம் லீக் இயக்கத்தில் பணியாற்றி உதவி செயலாளர் ஆனார்.
- 1919 ஆண்டு சென்னை மாகாணத்தில் நடந்த கிலாபத் இயக்கத்தில் பங்கேற்று மாகாண கிலாபத் அமைப்பின் பொறுப்பாளர் ஆனார்.
- 1919 முதல் 1924 வரை இராஜகோபாலாச்சாரியாருடன் இணைந்து ஒத்துழையாமை இயக்கத்தில் பணியாற்றினார்.
- 1921 ஆம் ஆண்டில், இந்திய தேசிய காங்கிரசின் உறுப்பினராக இருந்த இவர், சுயாட்சிக் கட்சியில் சேர காங்கிரசை விட்டு வெளியேறி 1927 இல் சென்னை மாகாண சட்டமன்றத்திற்கு தேர்ந்தெடுக்கப்பட்டார்.
- 1927 முதல் 1936 வரை சபையில் பணியாற்றிய இவர் சென்னை சட்டமன்றத்திற்கு தேர்ந்தெடுக்கப்பட்டார். 1937 இல் சட்டமன்றம் 1951 வரை பணியாற்றிணார்.  
தமிழ்நாடு காங்கிரசு குழு செயலாளாராகவும், அகில இந்திய காங்கிரசு குழுவிலும் பணியாற்றிய இவர், 1937 ஆம் ஆண்டில்
இந்திய தேசிய காங்கிரசிலிருந்து விலகி சென்னை மாகாண முஸ்லிம் லீக்கில் இணைந்தார். இந்தியப் பிரிவினைக்கும் ஆதரவளித்தார். 1947 இல் இந்தியாவின் சுதந்திரத்தைத் தொடர்ந்து, இவர் மீண்டும் காங்கிரசுக்கு திரும்பினார்.
# அப்துல் ஹமீத் கான்

## திவான்

இவர் கர்நாடக மாநிலத்தின் திவானாகப் பணியாற்றினார். *டெக்கான் டைம்ஸ்* என்ற நாளிதழின் தலைமை ஆசிரியராகவும் இருந்தார்.
# அப்துல் ஹமீத் கான்

## சென்னை மாநகராட்சி மன்றத் தலைவர்

1924 ஆம் ஆண்டு சென்னை மாநகராட்சியின் உறுப்பினர் ஆனார். தொடர்ந்து 1934 - 1935 ஆண்டில் சென்னை மாநகராட்சி மன்றத் தலைவர் ஆனார்.
# அப்துல் ஹமீத் கான்

## சென்னை மாகாண மேலவை

சென்னை மாகாண சட்ட மேலவைக்கு 1950 ஆம் ஆண்டு ஊரக முஸ்லிம் பிரதிநித்துவத்தின் அடிப்படையில் கர்நூல் பகுதியிலிருந்து தேர்ந்தெடுக்கப்பட்டார்.
# அப்துல் ஹமீத் கான்

## மேலும் பார்க்க

சென்னை மாநகராட்சி மன்றத் தலைவர் (மேயர்)களின் பட்டியல்
# இரண்டாம் ஆங்கிலேய-பர்மியப் போர்

**இரண்டாம் ஆங்கிலேய-பர்மியப் போர்** (**Second Anglo-Burmese War** or the **Second Burma War**) பிரித்தானிய கிழக்கிந்திய படைகளுக்கும் - பர்மிய இராச்சியப் படைகளுக்கும் 5 ஏப்ரல் 1852 முதல் 20 சனவரி 1853 முடிய ஏறத்தாழ மூன்றாண்டுகள் நடைபெற்ற இரண்டாவது போராகும். இப்போரின் முடிவில் பிரித்தானிய இந்தியா அரசு பர்மாவின் ஐராவதி ஆற்றுக்கு கீழ் உள்ள ரங்கூன் உள்ளிட்ட சமவெளிப் பகுதிகள் பிரித்தானிய ஆட்சியின் கீழ் கொண்டுவரப்பட்டது. இப்போரின் முடிவில் பர்மிய இராச்சியம் மூன்றில் ஒரு பங்காகக் குறுகியது.
# இரண்டாம் ஆங்கிலேய-பர்மியப் போர்

## போரின் காரணங்களும், முடிவுகளும்

யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை ரங்கூனுக்கு கடற்படைகளுடன் அனுப்பினார்.  
1852-1853இல் நடந்த இரண்டாம் பர்மியப் போரில், ஆங்கிலேயர் தெற்கு பர்மாவின் ஐராவதி ஆற்றின் தெற்கு சமவெளியில் உள்ள ரங்கூனை தலைமையகமாகக் கொண்ட பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங் (1846–1852) ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிங்டோன் மிங் (1853–1878) பர்மிய அரச பதவியில் அமர்த்தப்பட்டார்
# இரண்டாம் ஆங்கிலேய-பர்மியப் போர்

## இதனையும் காண்க

- முதலாம் ஆங்கிலேய-பர்மியப் போர்
- ஆங்கிலேய-பர்மியப் போர்கள்
- பர்மாவில் பிரித்தானிய ஆட்சி
# எர்சே - சேசு பரிசோதனை

**எர்சே - சேசு பரிசோதனைகள்** (Hershey–Chase experiments) என்பவை 1952 ஆம் ஆண்டில் நடத்தப்பட்ட ஆல்பிரெட் எர்சே மற்றும் மார்த்தா சேசு ஆகியோரால் மேற்கொள்ளப்பட்ட தொடர் பரிசோதனைகள் ஆகும். இந்த பரிசோதனைகளே மரபணுத்தொகை பண்புகளுக்கு காரணமானவை டி. என். ஏ. என்பதை உறுதிப்படுத்திய சோதனைகள் ஆகும். 1869 ஆம் ஆண்டில் டி. என். ஏ அறியப்பட்டதிலிருந்து பல அறிவியலாளர்கள் இச்சோதனைகளுக்கு முன்பு வரை புரதம் தான் மரபு வழி உள்ளார்ந்த பண்புகளை கடத்துபவை என நம்பியிருந்தனர். ஏனெனில், டி.என்.ஏ யானது உட்கருவிற்குள் அமைந்திருப்பதாலும், செயல்படாத்தன்மையுடன் இருப்பதாகத் தோன்றுவதாலும் பாசுபரசு சேகரித்து வைப்பதே இதன் வேலை என்றும் கருதப்பட்டது. எர்சே மற்றும் சேசு ஆகியோர் தங்களது பரிசோதனைகளில். நுண்ணுயிர்த் தின்னிகள், டி. என். ஏ மற்றும் புரதத்தால் ஆக்கப்பட்டவை என்றும், பாக்டீரியாக்களை தொற்றுக்குள்ளாக்கி, அவற்றின் டி.என்.ஏக்கள் வழங்கியின் செல்களுக்குள் நுழைகின்றன என்பதை நிரூபித்துக் காட்டினார். ஆனால், இவற்றின் பெரும்பான்மையான பண்புகள் மொத்தத்தில் இவ்வாறு செய்வதில்லை. இருப்பினும், முடிவுகள் முழமையானதாக இல்லை. எச்சே - சேசு தங்களின் சோதனைகளை விளக்குவதிலும், இவர்களுக்கு முந்தைய மற்றும் பிந்தைய முடிவுகளுக்கு டி.என்.ஏ தான் மரபுப் பொருள் என்பதை உறுதிப்படுத்தினர். 1969 ஆம் ஆண்டில், எர்சே மருத்துவம் அல்லது உடலியங்கியலுக்கான நோபல் பரிசினை மேக்சு டெல்ப்ரக் மற்றும் சால்வடார் லூரியா (வைரசுகளின் மரபியல் அமைப்பிற்குத் தொடர்பான கண்டுபிடிப்புகளுக்காக) ஆகியோருடன் பகிர்ந்து கொண்டார்.